als_Latn dik_Latn nus_Latn
Itali, policia arreston dy shqiptarë, që dilnin nga garazhi me 5 kg kokainë
Policia italiane ka arrestuar dy shtetas shqiptarë në Milano, me akuzën e trafikimit dhe shpërndarjes së kokainës. Bëhet fjalë për 29-vjecarin D. L. dhe 31 vjecarin E.M. Agjentët civilë të njësisë antidrogë, i bllokuan shqiptarët në rrugën “Lorenteggio”, teksa po dilnin nga një hyrje e fshehtë e garazhit ku kishin parkuar makinën e tyre. Shqiptarët dolën të qetë nga makina, bashkë me cantën me 5 kg kokainë, por në moment janë arrestuar nga policia, e cila i mbante nën vëzhgim prej kohësh. Pronari i garazhit u shpreh se nuk i njihte personat e arrestuar, ndërsa policia vijon hetimet për të zbuluar të tjerë persona të përfshirë në këtë rrjet trafikantësh./Lapsi.al/
als_Latn als_Latn